Catinca Zilahy, fiica Mioarei Roman din căsătoria cu Iosif Zilahy, a fost mereu o persoană deschisă și spus lucrurilor pe nume, fără ocolișuri. De această dată, ea a vorbit despre relația pe care a avut-o cu tatăl său vitreg, Petre Roman. Aceasta a mărturisit că nu a primit din partea lui afecțiunea de care a avut nevoie. Mai mult decât atât, a făcut și o serie de acuzații dure la adresa fostului prim-ministru al României.
După înmormântarea Mioarei Roman, Catinca a răbufnit și l-a atacat public pe tatăl ei vitreg, spunând că a venit la priveghi doar de ochii lumii (Vezi AICI detalii). Tot atunci, ea a mărturisit că nu înțelege motivul pentru care Petre Roman a rupt legăturile cu ea și sora ei. Acum, la aproape o lună de la acele declarații, vedeta face noi acuzații.
Catinca Zilahy a recunoscut că a învățat multe lucruri de la tatăl său vitreg. Cu toate acestea, ea a susținut că nu a avut parte de afecțiunea lui. Din acest motiv, relația lor a fost foarte rece. Mai mult decât atât, vedeta a mărturisit că fostul prim-ministru al României încerca să concureze cu ea și sora ei pentru atenția Mioarei Roman.
„Relaţia mea cu tatăl meu vitreg a fost rece, cumva inexistentă. Mama se ocupă cam de tot ce ţinea de mine. Nu pot să spun că nu am învăţat lucruri de la el, pentru ca este un tip erudit, deştept, educat, însă cred că dacă ar fi să pun într-o balanţă moştenirea culturală primită de la el cu lipsa de afecţiune, balanta atârna greu în partea de lipsa de afecţiune.
De lipsa de empatie, de răceală, de comportament cumva adolescentin câteodată. Se punea pe egal cu noi, copiii. Înţelegi ce vreau să zic, de concurenţă pentru atenţia mamei. Dar asta este… Cred că toţi avem probleme, traume din copilărie.
Dar este important ca la un moment dat să încercăm să avem grijă de ele, să le înţelegem, să înţelegem de unde vin depresiile, nefericirile, stările proaste. Este indicat să mergem la un psihoterapeut, la un specialist”, a declarat Catinca, potrivit Playtech.ro.
În urmă cu ceva timp, sora Oanei Roman a făcut și alte acuzații grave la adresa tatălui ei vitreg. Catinca a susținut că Petre Roman a părăsit-o pe mama ei, iar acest lucru i-a provocat Mioarei Roman un șoc pentru că ea a sacrificat totul pentru el.
„Pe Petre Roman am fost și sunt supărată și acum pentru că a lăsat-o pe mama! Sunt supărată nu neapărat pentru că a părăsit-o, ci mai mult pentru modul în care a părăsit-o. Ne-a manipulat pe mine, și pe sora mea, ca să-i ușurăm lui situația cu mama.
A fost un șoc, pentru că ea, căci și-a sacrificat viața și cariera pentru el! S-a folosit de noi până în ultima clipă ca să-și vadă el interesul. Cu 15 ani înainte de Revoluție, mama era stâlpul casei, ea câștiga foarte mulți bani!
El ne-a pus atunci în fața faptului împlinit, la fel a făcut și la Revoluție. Noi nu am știut nimic, ne-am trezit cu el la televizor. Mama a făcut doi pași în spate după ce a fost părăsită, în loc să-și vadă de viața ei.”, a mai spus Catinca într-un alt interviu.